Hin ótrúlega atburðarás sem fór í gang í óveðrinu mikla sem gekk yfir landið í desember 2019 og afleiðingar þess voru til umfjöllunar á opnum fundi Samorku í morgun undir yfirskriftinni Framvarðasveit í fárviðri . Á fundinum var farið yfir hvað gerðist , til hvaða aðgerða var gripið til og sýndar myndir frá erfiðum aðstæðum sem vinnuflokkar frá orku - og veitufyrirtækjunum þurftu að vinna við til að koma rafmagni aftur á . Fundurinn var haldinn á degi rafmagnsins , sem haldinn er hátíðlegur á Norðurlöndum þann 23. janúar ár hvert , en tilgangur hans er að minna á mikilvægi rafmagns í lífi okkar og starfi . Óhætt er að segja að óveðurshrinan hafi rækilega minnt Íslendinga á hversu samofið rafmagnið er okkar daglega lífi og vakið upp spurningar um ástand raforkuinnviðanna . Tryggvi Þór Haraldsson , forstjóri RARIK , tilkynnti meðal annars um 230 milljóna aukningu til úrbóta í dreifikerfinu fyrir norðan . Tryggvi Þór Haraldsson , forstjóri RARIK Guðmundur Ingi Ásmundsson , forstjóri LandsnetsMalín Frid , línumaður hjá Veitum ásamt samstarfsmönnum sínum Upptökur af fundinum má nálgast hér fyrir neðan . Lovísa Árnadóttir , upplýsingafulltrúi Samorku og fundarstjóri fundarins , bauð gesti velkomna og kynnti þau verkefni sem Samorka hefur áður stutt við í tilefni dags rafmagnsins ; sólarorkulampa til Afríku . Guðmundur Ingi Ásmundsson , forstjóri Landsnets , fór vel yfir atburðarás óveðursdagsins í máli og myndum . Hann sagði meðal annars frá því að 60 möstur , yfir hundrað staurar og um 50 þverslár brotnuðu og að hátt í hundrað manns hafi komið á verkefnum tengdum veðrinu . HS Orka hefur ráðið tvo nýja framkvæmdastjóra til starfa . Sunna Björg Helgadóttir hefur verið ráðinn framkvæmdastjóri tæknisviðs HS Orku og hefur störf hjá fyrirtækinu í byrjun febrúar . Sunna er með meistaragráðu í rekstrarverkfræði frá Háskólanum í Reykjavík og B.Sc. gráðu í efna - og vélaverkfræði . Víðtæk reynsla Sunnu mun nýtast fyrirtækinu í þeim fjölmörgu verkefnum sem eru framundan . Hún hóf sinn starfsferil hjá ISAL og starfaði þar samtals í 14 ár , síðast sem framkvæmdastjóri rafgreiningar frá 2013 – 2015 . Þá tók hún við starfi framkvæmdastjóra tæknisviðs hjá Alvotech frá 2015 - 2018 og nú síðast starfaði hún sem framkvæmdastjóri rekstrarsviðs Codex á Íslandi . Björk Þórarinsdóttir hefur verið ráðinn framkvæmdastjóri fjármála - og þjónustu og tekur við starfi í lok janúar . Björk er með Cand. Oecon . af stjórnunarsviði frá Háskóla íslands og próf í verðbréfamiðlun frá Háskólanum í Reykjavík . Í dag rekur Björk ráðgjafafyrirtæki á sviði viðskiptaþróunar , stefnumótunar og fjármálaráðgjafar . Áður starfaði hún m.a. hjá Arion banka ( áður Kaupþing ) á skrifstofu bankastjóra og sem framkvæmdastjóri fyrirtækjasviðs . Hún starfaði sem fjármálastjóri erlendis í alþjóðlegum fyrirtækjum í tæp 10 ár og hefur talsverða reynslu af setu í ýmsum stjórnum og ráðum . HS Orka er leiðandi í nýtingu jarðvarma á Íslandi og rekur tvö orkuver í Svartsengi og á Reykanesi . Þá verður fyrsta vatnsaflsvirkjun fyrirtækisins í Tungufljóti gangsett á næstu dögum . Fyrirtækið hyggur á stækkun Reykjanesvirkjunar og Svartsengisvirkjunar með betri nýtingu á þeirri gufu sem nú þegar er nýtt til orkuframleiðslu og án þess að auka upptekt . Þá hefur Auðlindagarðurinn vakið athygli bæða heima og erlendis fyrir fullnýtingu á þeim affalsstraumum sem falla til við vinnslu fyrirtæksins . Fyrirtækið hefur verið í efsta sæti í mælingu á ánægju viðskiptavina á raforkumarkaði í 14 skipti á síðustu 16 árum . Á árinu 2019 hlaut fyrirtækið jafnlaunavottun og í framkvæmdarstjórn sitja nú 3 konur og 4 karlar . Reynir Kristinsson stjórnarformaður Kolviðs ásamt Magnúsi Kristjánssyni , framkvæmdastjóra Orkusölunnar . Orkusalan skrifaði í dag undir staðfestingu þess að fyrirtækið kolefnisjafni nú eigin raforkuvinnslu . Kolefnisspor raforkunnar með tilliti til bindingar er því ekkert . Orkusalan er fyrsta fyrirtækið sem nær þessu markmiði hér á landi . Allur rekstur sem hlýst af starfsemi fyrirtækisins er einnig kolefnisjafnaður . Vinnsla á rafmagni veldur mismikilli losun , en öll raforka Orkusölunnar kemur frá vatnsaflsvirkjunum sem eru með losun í lágmarki miðað við aðrar vinnsluaðferðir . Orkusalan og EFLA verkfræðistofa hafa haldið utan um alla losun sem viðkemur starfsemi fyrirtækisins og hefur hún frá upphafi verið kolefnisjöfnuð með eigin skógrækt . Magnús Kristjánsson , framkvæmdastjóri Orkusölunnar , segir að ákveðið hafi verið að fara skrefinu lengra og jafna alla losun sem hlýst af vinnslu raforkunnar . Skógur Orkusölunnar bindur alla losun sem hlýst af rekstri fyrirtækisins og vel rúmlega það og er umframbindingin nýtt til að jafna hluta af eigin raforkuvinnslu og hefur sú losun sem eftir stendur verið jöfnuð í samstarfi við Kolvið . „ Við ætlum okkur að halda áfram að rækta skóginn á næstu árum og auka nýtingu skógræktarsvæðisins . Svæðið er einnig nýtt til útivistar allan ársins hring með þeirri fjölbreytni og skjóli sem skógurinn gefur . Eins munum við halda áfram að kolefnisjafna alla losun gróðurhúsalofttegunda sem verður vegna reksturs fyrirtækisins og vinnslu raforkunnar árlega “ segir Magnús Kristjánsson jafnframt í fréttatilkynningu frá Orkusölunni . Síðustu tvö árin hefur hún starfað sem ráðgjafi og við stjórnendaþjálfun hjá ráðgjafafyrirtækinu Aton . Áður en hún fluttist utan starfaði hún hér á landi við almannatengsl og blaðamennsku . Bryndís var varaborgarfulltrúi og sat í ýmsum ráðum og nefndum hjá Reykjavíkurborg til ársins 2009 og gegndi starfi framkvæmdastjóra Já Ísland í rúm tvö ár . Grein eftir Ingvar Frey Ingvarsson , hagfræðing Samorku : Þriðju orkuskiptin : Í þágu okkar allra Árangur af Parísarsamningnum er fyrst og fremst háður þeim aðgerðum sem aðildarríki hans grípa til í því skyni að standa við skuldbindingar sínar . Ljóst er að áætlanir ríkjanna þurfa að vera metnaðarfullar og aðgerðirnar skjótvirkar . Ríkisstjórn Íslands hefur sett sér það afar metnaðarfulla markmið að Ísland verði í fararbroddi á sviði loftslagsmála . Ein af megináherslum stjórnvalda að undanförnu er hröð orkuskipti í samgöngum , þar sem m.a. er stefnt að því að auka hlutdeild innlendra endurnýjanlegra orkugjafa á kostnað jarðefnaeldneytis í samgöngum á landi í 10% árið 2020 og 40% árið 2030 . Til að þau geti orðið að veruleika á æskilegum hraða er nauðsynlegt að tryggja gott samstarf hins opinbera , fyrirtækja og almennings í landinu . Rafvæðing samgöngukerfisins yrði þriðju umfangsmiklu orkuskiptin sem Íslendingar ganga í gegnum . Fyrri orkuskipti tengdust rafvæðingu húsa , heimila og atvinnustarfsemi með hagnýtingu vatnsaflsins og síðar þegar jarðhiti leysti kol , olíu og aðra kolefnisbundna orkugjafa sem aðalform húshitunar . Árið 1973 var Ísland komið hálfa leið að hita heimili lands með jarðhita . Þá nutu um 43% þjóðarinnar ( 80 – 90 þúsund manns ) hitunar með jarðhita . Hlutdeild olíuhitunar var ríflega 50% af hituninni en rafhitun þjónaði hinum . Þetta sama ár hækkaði heimsmarkaðsverð á hráolíu um 70% á stuttum tíma þegar olíukreppan skall á . Til að draga úr áhrifum olíuverðshækkana á rekstur heimila hóf ríkisvaldið að greiða þeim sem notuðu olíu til hitunar íbúðarhúsnæðis svokallaða olíustyrki . Á sama tíma var einnig mótuð orkustefna þar sem áhersla var lögð á að draga úr innflutningi á olíu en auka þess í stað hlutdeild innlendra orkugjafa , vatnsafls og jarðvarma . Stefnan kom m.a. fram í átaki í jarðhitaleit og byggingu nýrra hitaveitna víða um land . Þjóðhagslegur ávinningur af notkun jarðhita til húshitunar í stað olíu er gríðarlega mikill og á sinn þátt í þeirri velmegun sem ríkir í landinu . Efnahagslegur ávinningur Íslands af nýtingu jarðhita í stað olíu til húshitunar árið 2018 var 91,5 milljarðar eða 3,5% af landsframleiðslu , skv. nýútgefnum tölum Orkustofnunar . Efnahagslegur ávinningur af notkun jarðhita til húshitunar er ótvíræður en jákvæð áhrif í umhverfislegu tilliti eru jafnframt umtalsverð . Bæði jarðhiti og vatnsorka teljast til endurnýjanlegra orkugjafa , andstætt jarðefnaeldsneyti eins og kolum , olíu og gasi sem eru óendurnýjanlegar eða takmarkaðar auðlindir . Þá telur Orkustofnun að með notkun endurnýjanlegra orkugjafa til húshitunar og framleiðslu rafmagns komumst við hjá því að losa um 20 milljónir tonna af CO2 árið 2018 miðað við að nota jarðefnaeldsneyti . Til samanburðar þurfum við að minnka útblástur um 1 milljón tonna CO2 fyrir árið 2030 til að ná markmiðum Parísarsamningsins . Í þessu samhengi má einnig benda á að heildarlosun gróðurhúsalofttegunda á Íslandi árið 2017 nam tæplega 4,8 milljónum tonna CO2 ígilda ( án losunar frá LULUCF ) skv. Losunarbókhaldi Íslands 2019 . Orku - og veitufyrirtæki , í samstarfi við sveitarfélög og stjórnvöld hafa hingað til leitt orkuskipti á Íslandi og þau verða áfram leiðandi nú þegar þriðju orkuskiptin blasa við . Orkan sem heimili og fyrirtæki nota á Íslandi er framleidd með umhverfisvænum hætti og þar erum við í fararbroddi á heimsvísu . Þrátt fyrir að hafa náð miklum árangri í að skipta út jarðefnaeldsneyti fyrir hreina orku eru Íslendingar enn í einstakri stöðu til að skipta út innfluttu jarðefnaeldsneyti fyrir innlenda , hagkvæma og hreina orkugjafa á flestum sviðum samfélagsins . Mikilvægt er að nýta það tækifæri en svara þarf þeirri spurningu hvaðan sú orka eigi að koma . Rafbílavæðingin er raunhæfur og nærtækur kostur þegar að markmiðum Parísarsamkomulagsins kemur . Í skýrslu um Þjóðhagsleg áhrif rafbílavæðingar sem unnin var af Háskóla Íslands og Háskólanum í Reykjavík kemur fram greining á áhrifum þess að umbreyta bílaflota landsmanna yfir í hreinorkubifreiðar , en þar kemur meðal annars fram að til þess þarf bæði umfangsmiklar aðgerðir og kerfislegar breytingar , t.d. í formi greiðslna fyrir úreldingu eldri mengandi bifreiða , eflingu almenningssamgangna og aðgerða sem stuðla að breyttum ferðavenjum . Til lengri tíma litið er aukin hlutdeild innlendra endurnýjanlegra orkugjafa ( rafmagn , metan , vetni o.fl. ) afar mikilvæg í baráttu við lofslagsvandann , en þar mun rafbílavæðing skipta miklu í efnahagslegu tilliti og hagkvæmni fyrir þjóðina . Því til viðbótar skila orkuskipti í samgöngum í heild umtalsverðum árangri þegar kemur að því að draga úr útblæstri gróðurhúsalofttegunda og skaðlegra efna . Líklegt er að rafbílavæðing hafi einnig önnur óbein jákvæð áhrif sem snerta aukið orkuöryggi . Ætla má að þau áhrif verði jákvæðari eftir því sem rafbílavæðing eykst . Þegar allir þessir þættir eru teknir saman er ljóst að áhrif rafbílavæðingar eru ótvírætt þjóðhagslega jákvæð , líkt og hitaveituvæðingin var á sínum tíma . Aukinn hlutur rafmagns í orkuskiptum , gerir einnig auknar kröfur um uppbyggingu orkuinnviða . Til þess að svo megi verða þurfa innviðir á sviði orkuflutnings að að vera nægjanlega öflugir til að standast óveður , aukinn raforkuflutning og aðgang að aukinni orku á sem flestum stöðum á landinu til að tryggja það öryggi . Við höfum reynslu af orkuskiptum og vitum að þau eru bæði þjóðhagslega og umhverfislega hagkvæm . Við sem þjóð ættum því að beita öllum tiltækum ráðum í að ýta undir hröð orkuskipti og ná þar með mikilvægum áfanga í skuldbindingum okkar samkvæmt Parísarsáttmálanum . Greinin birtist fyrst í Viðskiptablaðinu 19. desember 2019 Atvinnuvega - og nýsköpunarráðuneytið og umhverfis - og auðlindaráðuneytið birtu í gær í samráðsgátt stjórnvalda skýrslu dr. Hjartar Jóhannssonar um mat á möguleikum þess að nýta jarðstrengi við uppbyggingu flutningskerfis raforku . Ráðuneytin kölluðu eftir þessari úttekt í samræmi við þingsályktun 26 / 148 , frá júní 2018 , um stefnu stjórnvalda um uppbyggingu flutningskerfis raforku . Helstu niðurstöður í skýrslunni eru samhljóða niðurstöðum sem Landsnet hefur birt um sömu mál . Meginniðurstaða verkefnisins eru þær að takmarkanir á lengd jarðstrengja á hæstu spennustigum flutningskerfisins leiðir það af sér að notkun svo stuttra jarðstrengskafla muni ekki hafa veruleg áhrif á afhendingaröryggi , raforkuverð , umhverfiskostnað eða byggðaþróun . Góðir innviðir eru undirstaða samfélagsins . Orku - og veitugeirinn byggir á öflugu starfsfólki , því kerfin okkar virka ekki bara af sjálfu sér . Að baki er vel menntað fagfólk sem vinnur að mikilvægum samfélagslegum verkefnum á hverjum degi . Enn og aftur minnir það okkur á hversu brýnt er að hlúa vel að iðn - og tæknimenntun í landinu , svo hægt verði um ókomna framtíð að sinna þessum grunnstoðum samfélagsins . Ríkisstjórnin hefur tilkynnt að til standi að stofna starfshóp um raforkuinnviði og fagnar Samorka því . Nú reynir á að orkuinnviðir fái þann framgang í skipulags - og leyfisveitingamálum sem til þarf svo þau standi að minnsta kosti ekki í vegi fyrir því að innviðirnir séu á hverjum tíma eins og best verður á kosið fyrir samfélagið . Aðsend grein eftir Pál Erland , framkvæmdastjóra Samorku . Þá hefur Aðalheiður sinnt stundakennslu í verkefnastjórnun á meistarastigi meðfram vinnu síðustu ár . Stofnun verkefnastofu hjá OR er liður í því að innleiða aðferðir verkefnisstjórnunar þvert á alla starfsemi OR-samstæðunnar . Stýring einstakra verkefna verður hér eftir sem hingað til á ábyrgð og hendi sviða og dótturfélaga innan samstæðunnar . Greint var frá aðgerðaáætluninni og fjallað um loftslagsmál í víðara samhengi á opnum fundi Landsvirkjunar í dag . Við höfum sett verðmiða á losun gróðurhúsalofttegunda í rekstri fyrirtækisins , þ.e. reiknað út svokallað innra kolefnisverð . Þá ætlum við að minnka losun vegna flugferða okkar um 30% fram til ársins 2030 . Hvað gerum við til að auka bindingu kolefnis ? Til að auka bindingu gróðurhúsalofttegunda í jarðvegi og gróðri ætlum við að auka uppgræðslu , skógrækt og endurheimt votlendis . Þannig mun binding fara úr rúmlega 30.000 tonnum CO2 - ígilda 2018 í 45.000 tonn árið 2025 og 60.000 tonn 2030 . “